Små (oftest mindre enn 10 millimeter), spinkle, brunlige trebukker. Antennene er gjerne noe kortere enn kroppen. Pronotum er lengre enn bredt og mye smalere enn dekkvingene. Dekkvingene er mer eller mindre forkortede med avrundet spiss, og dekker sjelden hele bakkroppen. De har gjerne en lys flekk i spissen. Lårene er mer eller mindre påfallende kølleformede, leggene (tibiae) tynne og litt krumme.